Ir-Regolament tal-Kummissjoni (KEE) Nru 1260/89
tat-8 ta' Mejju 1989
dwar il-klassifika ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffa u ta' l-istatistika u dwar it-Tariffa Doganali Komuni, kif l-aħħar emendat bir-Regolament (KEE) Nru 20/89 [2], u b’ mod partikolari l-Artikolu 9 tiegħu,
Billi, sabiex tiġi assigurata applikazzjoni uniformi tan-nomenklatura magħquda annessa ma'l-imsemmi Regolament, huwa meħtieġ li jiġu adottati miżuri li għandhom x'jaqsmu mal-klassifika ta' l-oġġetti msemmija fl-Anness għal dan ir-Regolament;
Billi r-Regolament (KEE) Nru 2658/87 iffissa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kwalunkwe nomenklatura oħra li hija totalment jew parzjalment bażata fuqha jew li żżid magħha kwalunkwe suddiviżjonijiet addizzjonali u li hija mwaqqfa b'disposizzjonijiet speċifiċi mill-Komunità, bi skop ta' applikazzjoni ta' tariffa jew miżuri oħra relatati man-negozju ta' oġġetti;
Billi, sussegwentement għall-imsemmija regoli ġenerali, l-oġġetti deskritti fl-1 kolonna tat-tabella annessa magħhom għandhom ikunu klassifikati taħt il-kodiċijiet NM xierqa murija fit-2 kolonna, bis-saħħa tar-raġunijiet imniżżla fit-3 kolonna;
Billi l-kumitat ta' nomenklatura ma tax opinjoni fiż-żmien moghti lilu mill-President tiegħu,
ADOTTAT DAN IR-REGOLAMENT:
Artikolu 1
L-oġġetti deskritti fl-1 kolonna tat-tabella annessa huma b'hekk klassifikati fin-nomenklatura magħquda taħt il-kodiċijiet NM xierqa murija fit-2 kolonna ta' l-imsemmija tabella.
Artikolu 2
Dan ir-Regolament ghandu jidhol fis-seħħ fil-21 jum wara l-pubblikazzjoni tiegħu fil-Gurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-8 ta' Mejju 1989.